Աներևակայելի գիտարշավի մասին օրագրային գրառումների հիման վրա պատմող Ֆրիտյոֆ Նանսենի «Ֆրամը» Բևեռային ծովում» գիրքը «ճշմարիտ եվրոպացուն» բացահայտում է ոչ միայն որպես բևեռագետի ու կենսաբան գիտնականի, ոչ միայն որպես հրաշալի մարդու ու ընկերոջ, այլև, որպես հոգին մտքի հետ խառնած արվեստագետի, գեղագետի ու գրողի: Գիտարշավի մասին պատմող գիրքը հայերենով առաջին անգամ հրատարակվել է Իզմիրում՝ 1906 թվականին: Տարբեր լրացումներով հարուստ մի շարք վերահրատարակություններ ընթերցողներին են սպասում հայաստանյան գրադարաններում: 125-ամյա հեռվից էլ գիրքը վառ է պահում հրաշալի դրսևորումներով զարմանալու մարդկային ունակությունը, որն էլ կարևորագույնն է՝ առաջ ընթանալու համար: